Keywords

Summary



Keywords

1. Žaloba o neplatnosť – Akty, ktoré možno napadnúť žalobou – Zrušenie aktu, ktorý je predmetom žaloby, inštitúciou – Zastavenie konania

2. Súdne konanie – Návrh na začatie konania – Formálne náležitosti – Zhrnutie dôvodov, na ktorých je návrh založený – Uvedenie nových dôvodov počas súdneho konania – Podobné požiadavky pre výhrady uvedené na podporu dôvodu – Žalobné dôvody neuvedené v žalobe – Neprípustnosť

[Rokovací poriadok Všeobecného súdu, článok 44 ods. 1 písm. c) a článok 48 ods. 2]

3. Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Ochrana verejného záujmu – Zásada proporcionality – Súdne preskúmanie – Rozsah – Hranice

[Nariadenie Európskeho parlamentu a Rady č. 1049/2001, článok 4 ods. 2 písm. a) a článok 6]

4. Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Povinné výnimky – Predchádzajúce zváženie dotknutých záujmov – Vylúčenie

[Nariadenie Európskeho parlamentu a Rady č. 1049/2001, článok 4 ods. 1 písm. a)]

5. Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Ochrana verejného záujmu – Medzinárodné vzťahy – Rozsah – Dokumenty týkajúce sa rokovaní o medzinárodnej obchodnej dohode – Zahrnutie

[Nariadenie Európskeho parlamentu a Rady č. 1049/2001, článok 4 ods. 1 písm. a) tretia zarážka]

6. Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Ochrana verejného záujmu – Medzinárodné vzťahy – Rozsah – Dokumenty týkajúce sa postojov zaujatých Úniou v rokovaní o medzinárodnej obchodnej dohode o boji proti falšovaniu – Zahrnutie

[Nariadenie Európskeho parlamentu a Rady č. 1049/2001, článok 4 ods. 1 písm. a) tretia zarážka]

7. Akty inštitúcií – Odôvodnenie – Povinnosť – Rozsah

(Článok 296 ZFEÚ)

Summary

1. Pozri text rozhodnutia.

(pozri body 70, 71)

2. Pozri text rozhodnutia.

(pozri body 97 – 100)

3. Pozri text rozhodnutia.

(pozri body 107 – 110, 200)

4. Pozri text rozhodnutia.

(pozri body 110, 131, 176)

5. Inštitúcia Únie môže oprávnene založiť svoje zamietnutie prístupu verejnosti k dokumentom na článku 4 ods. 1 písm. a) tretej zarážke nariadenia č. 1049/2001 o prístupe verejnosti k dokumentom Európskeho parlamentu, Rady a Komisie, aby zachovala dôvernosť postojov zaujatých v rokovaniach o medzinárodných dohodách.

S cieľom dosiahnuť účinnosť rokovaní môžu totiž tieto rokovania odôvodňovať zachovávanie určitej miery diskrétnosti, ktorá umožňuje zaručiť vzájomnú dôveru rokujúcich zástupcov, ako aj rozvinutie slobodnej a účinnej diskusie.

Iniciatíva a vedenie rokovaní smerujúcich k uzatvoreniu medzinárodnej dohody patria v zásade do oblasti výkonnej moci a účasť verejnosti na procese rokovania a uzatvorenia medzinárodnej zmluvy je nevyhnutne obmedzená, a to vzhľadom na legitímny záujem neprezradiť strategické informácie z rokovaní.

(pozri body 118 – 120)

6. Zverejnením postojov Únie alebo ostatných strán rokovaní o medzinárodnej obchodnej dohode o boji proti falšovaniu môže dôjsť k porušeniu ochrany verejného záujmu, ktorý je chránený podľa článku 4 ods. 1 písm. a) tretej zarážky nariadenia č. 1049/2001 o prístupe verejnosti k dokumentom Európskeho parlamentu, Rady a Komisie, týkajúceho sa medzinárodných vzťahov.

Na jednej strane totiž nie je vylúčené, že v dôsledku tohto zverejnenia by bolo možné sa nepriamo dozvedieť postoje ostatných strán rokovaní. O taký prípad ide predovšetkým vtedy, keď je postoj Únie vyjadrený odkazom na postoj inej strany rokovaní, alebo keď je pri preskúmaní postoja Únie, alebo jeho vývoja v priebehu rokovaní možné viac-menej presne identifikovať postoj druhej strany rokovaní, alebo postoje viacerých strán.

Na druhej strane v kontexte medzinárodných rokovaní sa môžu postoje Únie prípadne vyvíjať v závislosti od priebehu týchto rokovaní, ústupkov a kompromisov dosiahnutých v tejto súvislosti stranami rokovaní. Predkladanie postojov zaujatých v rokovaniach môže zahŕňať niekoľko taktických krokov zo strany rokujúcich zástupcov, a to aj zo strany samotnej Únie. V tejto súvislosti nemožno vylúčiť, že ak by Únia prezradila verejnosti svoje postoje zaujaté v rokovaniach, hoci by postoje ostatných strán ostali utajené, mohlo by to mať za dôsledok, že schopnosť Únie vyjednávať by bola v praxi negatívne ovplyvnená.

Navyše v kontexte medzinárodných rokovaní môže to, že niektorá zo strán rokovaní jednostranne zverejní postoj, ktorý v rokovaniach zastávala jedna alebo viaceré strany, aj keby boli v tomto zverejnení tieto strany zdanlivo anonymné, s ohľadom na túto stranu rokovaní vážne poškodiť atmosféru vzájomnej dôvery, ktorá je nevyhnutná pre účinné vedenie rokovaní, a navyše poškodiť túto atmosféru aj s ohľadom na ostatné strany rokovaní, ktoré sa o tomto zverejnení dozvedia. V tejto súvislosti okolnosť, že jeden dokument predstavuje návrh týkajúci sa technickej spolupráce, nemení nič na tom, že predstavuje dokument z rokovaní. Vznik a ochrana atmosféry vzájomnej dôvery sú v kontexte medzinárodných vzťahov veľmi citlivou úlohou.

Takéto zverejnenie by okrem toho mohlo ovplyvniť tak dôveryhodnosť Komisie ako partnera rokovaní voči ostatným stranám rokovaní, ako aj vzťahy všetkých strán rokovaní – a teda aj Únie – s akýmikoľvek prípadnými tretími krajinami, ktoré sa chcú zapojiť do rokovaní.

(pozri body 123 – 126, 128, 139, 145, 170, 172, 175)

7. Pozri text rozhodnutia.

(pozri bod 214)